Edmunds Dukulis

Edmunds Dukulis (dzimis  Rīgā) ir latviešu basketbolists, spēlē centra pozīcijā. Spēlējis Latvijas jaunatns izlasēs. Pārstāvēja Boisas štata Universitātes NCAA komandu Boise State Broncos.Edmunds Dukulis pievienosies NCAA komandai "Boise State"

Jaunatnes basketbolā sācis spēlēt Krištopana Basketbola skolā, kas pēc tam kļuva par Basketbola skolu "Rīga". Šo komandu pārstāvējis LJBL. Pirmais treneris — Matīss Vārna. Trenējies pie daudziem treneriem, tostarp vidusskolas laikā bijis VEF Rīga sistēmā pie treneriem Valda Valtera un Nikolaja Mazura, savukārt LBL2 pārstāvējis BA Turība komandu, ko trenēja Pēteris Višņēvičs.

2009.—2010. gada sezonu viņš aizvadīja Itālijas kluba Pallacanestro Cantù sistēmā,Edmunds Dukulis , basket.lv kļuva par Itālijas vicečempionu jauniešiem.Pasaules labākie juniori Liepājā, Valmierā un Rīgā, sportacentrs.com

2011.—2012. gada sezonā pārstāvēja Latvijas Basketbola līgas (LBL) komandu "Liepājas Lauvas", bet pēc tam devās uz ASV, lai studētu un spēlētu NCAA čempionātā. Ieguvis izglītību Boisas štata Universitātē, bet pēc tam NCAA otrās divīzijas komandā Saint Leo Lions. Pēc augstskolas vairs neatgriezās profesionālajā basketbolā.

E. Dukulis ir pārstāvējis visu vecumu Latvijas jaunatnes izlases. 2008. gada Eiropas čempionātā U-16 vecuma izlasēm E. Dukulis izcīnīja 10. vietu izlases sastāvā. 2010. gada Eiropas U-18 čempionātā viņš kopā ar Latvijas izlasi izcīnīja trešo vietu.  E. Dukulis Latvijas U-19 izlases sastāvā izcīnīja 10. vietu 2011. gada Pasaules U-19 čempionātā, kas norisinājās Latvijā.

 Atsauces 

 Ārējās saites 

 LBS profils
 FIBA Europe profils 
 Edmunds Dukulis: "Nebūšu Bārklijs. Būšu Dukulis!", sportacentrs.com

Kategorija:1992. gadā dzimušie
Kategorija:Rīgā dzimušie
Kategorija:Latvijas basketbolisti
Kategorija:Basketbola centri